**Darts-honlap**

Készítsen a darts játékot bemutató weblapot a minta és a leírás alapján! Töltse le innen a feladat megoldásához szükséges forrásokat! Jegyezze fel, hány perc alatt sikerült megoldania a feladatot!

* Az elkészítendő állományok neve: index.html és ranglista.html.
* A kezdőoldalon elhelyezendő, formázás nélküli szöveget a txt állományban találja. A ranglista.html oldal már fel van töltve tartalommal, de ki kell egészítenie.
* A feladat megoldásához szükséges képek és videó: dart-hatter.jpg, dart-nyil.png, dart-tabla.png és dart-video.mp4. A médiaelemek használata során ügyeljen arra, hogy azok a vizsgakönyvtár áthelyezése után is helyesen jelenjenek meg a honlapon!

A weblapot stílusokkal formázva készítse el! A stilus.css stíluslapban lévő előkészített stílusokat használhatja, de ezekben még további beállításokat, módosításokat kell tennie. A megoldás során a formázáshoz csak a stíluslapban vagy fejlécelemekben megadott stílusok használhatók, az elemközi (inline) stílusok nem.

**Kezdőlap (index.html) elkészítése**

1. Készítsen html néven egy oldalt, és illessze be ebbe a HTML5 szabvány szerinti alapstruktúrát! A böngésző címsorában a „Darts – Kezdőlap” szöveg jelenjen meg! Az állományt abba a mappába mentse el, amelyben a ranglista.html állomány is található!
2. Illessze be a szoveg.txt állomány tartalmát a dokumentum törzsébe! Az alábbi leírás alapján, a megfelelő címkéket használva alakítsa ki az oldal tartamát!
   1. A „Darts” szöveg legyen 1-es címsor, „A játékról” és „Szakágak” szövegek pedig 2-es címsorok!
   2. Minden egyéb sort alakítson bekezdésekké!
   3. A „Kezdőlap Ranglista” szöveget tartalmazó bekezdéshez rendeljen egyedi azonosítót menu néven!
   4. A következő bekezdés („Ez az oldal..”) tartalmát HTML-címke használatával alakítsa dőlt betűssé!
   5. „A játékról” címsor alá helyezzen el egy illusztrációt, amelynek aláírása a „Darts-tábla” szöveg legyen!
   6. Az illusztráción belül helyezze el a dart-tabla.png képet, melynek szöveges leírása a „Darts-tábla” szöveg legyen. Ugyanez a szöveg jelenjen meg akkor is, ha a kép fölé visszük az egeret!
   7. Az „501 pontról indul”, valamint „felváltva dobnak körönként 3-3 nyilat” szövegeket zárja körbe általános célú, sorbeli csoportosítóelemekkel, amelyeket soroljon a fontos nevű osztályba!
   8. „A dartsban két szakágat” szöveg alá alakítsa ki a minta alapján a kételemű sorszámozott listát! A félkövér kiemelést HTML-címke segítségével valósítsa meg! A szövegben lévő kettőspontok után állítson be sortörést!
   9. A „szizál” szövegre állítson be hivatkozást, amely a https://hu.wikipedia.org/wiki/Szizál weboldalra mutasson!
   10. Oldja meg, hogy a „Az oldalon a játékról és a szakágakról olvashatsz.” szövegben a „játékról”, illetve „szakágakról” szavakra kattintva az oldal megfelelő 2-es címsoraihoz lehessen ugrani!
   11. Állítsa be, hogy az első bekezdésben található, „Ranglista” szóra kattintva a ranglista.html oldal töltődjön be!
   12. A dokumentum teljes tartalmát helyezze el egy olyan <div> elemben, amelynek azonosítója az oldal szöveg legyen!

**Ranglista (ranglista.html) oldal elkészítése**

1. Nyissa meg a ranglista.html oldalt! Az oldal címének állítsa be a „Darts – Ranglista” szöveget!
2. Az alábbi leírás alapján, a megfelelő címkéket használva alakítsa ki az oldal tartamát!
   1. A dokumentum teljes tartalmát helyezze el egy olyan <div> elemben, amelynek azonosítója az oldal szöveg legyen!
   2. A „Darts” szöveg legyen 1-es címsor, „A ranglista” pedig 2-es!
   3. A „Kezdőlap Ranglista” szöveget tartalmazó bekezdéshez rendeljen egyedi azonosítót menu néven!
   4. Állítsa be, hogy a „Kezdőlap” szóra kattintva az index.html oldal töltődjön be!
   5. Alakítsa ki a 6 sorból és 2 oszlopból álló táblázatot a minta szerinti tartalommal! „A ranglista első öt helyezettje 2022 januárjában” szöveg legyen a táblázat felirata!
   6. A „Név” és „Születési év” szövegek fejléccellába kerüljenek, a többi adat pedig adatcellába!
   7. A táblázat alatt egy videó van beillesztve, de egy hiányzó paraméter miatt az nem indítható el a böngészőprogramban. Pótolja a hiányzó paramétert!

**Stílusok beállítása**

1. Mindkét állomány (index.html, ranglista.html) fejrészében helyezzen el hivatkozást a stilus.css stíluslapra, vagy annak tartalmát a HTML-lapba, a fejlécbe beágyazott stílusként használja fel!
2. Állítsa be az oldal általános tulajdonságait!
   1. A weblap hátterének a dart-hatter.jpg képet állítsa be!
   2. A teljes szöveg olyan betűtípusú legyen, amely a talp nélküli (sans-serif) betűcsaládba tartozik!
   3. A bekezdések legyenek sorkizárt igazításúak!
3. Az oldal azonosítójú elemre állítsa be a következő tulajdonságokat!
   1. A háttér színe fehér;
   2. 75% széles, a minimális szélessége 400 képpont, maximális szélessége 1000 képpont;
   3. vízszintesen középre igazított;
   4. 4 képpont vastag, folytonos, #2c9030 színű szegéllyel rendelkezik;
   5. a kitöltése (belső margója) alul és felül 0 képpont, bal és jobb oldalon 20 képpont.
   6. A háttérkép (dart-nyil.png) a jobb felső sarokban jelenik meg, nem ismétlődik.
4. A címsorok tulajdonságait állítsa be az alábbiak szerint:
   1. Az 1-es címsorok szövege középre igazítva jelenjen meg, 48 képpontos betűmérettel, #fd4722 kódú színnel!
   2. A 2-es címsorok szövege #2c9030 kódú színnel jelenjen meg!
5. A menu azonosítóval ellátott bekezdésre állítsa be az alábbi tulajdonságokat. A szöveg
   1. félkövér és dőlt formázással jelenjen meg;
   2. középre igazítva;
   3. 20 képpontos belső margóval mindegyik oldalon;
   4. 1,2-szeres betűmérettel.
   5. (255, 255, 170) RGB-színkódú háttérszínnel.
6. Az illusztráció elemre állítsa be az alábbiakat:
   1. balra legyen lebegtetve;
   2. bal oldalon 0, a többi oldalon 10 képpontos margója legyen;
   3. szélessége legyen 150 képpont;
   4. az aláírása legyen középre igazítva.
7. A fontos osztályba tartozó elemekre állítsa be a következőket:
   1. a szöveg színe „darkorange” legyen;
   2. félkövér stílussal jelenjen meg.



